侴氏宗谱序
人之有祖,犹水之有源,木之有本也。枝叶虽繁,非本不茂;派流虽分,非源莫继;子孙虽众,非祖不昌,其理一也。范文正公尝言:“吾宗族虽盛,然祖宗视之,则均是子孙,故无亲疏也”。祖宗之意,即无亲疏,为子孙者,苟自分亲疏,以伤祖宗之意,是无异戕本而求枝荣,塞源而冀流远也,有是理乎!然所以至此者,由子孙繁衍,毫无统系,亲者日疏,疏者日远,无凭竟等陌路。若是则谱牒之修,诚不容缓。而沈辽旧族有谱者恒少,常有问及三世而不知者,习俗之弊,实可悼难!余拟修谱,以承先世,以启后昆;乃有志未逮,殊觉愧恨!适浙门丑公及阖众人等商议修谱,命余代理其事。余虽学识浅陋,不能不胜任,但欲成人之美,遂难藏己之拙。因挑灯呵冻,心摹手录,抵三四旬,方能就绪。前列总图,以别世次;后系备载,以考事实。虽不敢附名人撰述之列,而枝分派别,有条不紊,向之有志未逮者,亦将决意而踵成之。倘有闻风莫义而起者,将人生水木之恩,家家敦本源之意,孝悌之道,油然而生,未必非此谱之鼓舞作兴也!故乐为之序也。
岁次丙午订注
光绪三十二年孟月吉日众族人同心敬立谱书传留于后世
自光绪三十二年(公元一九零六年)至今公元二零零六年,我族以历整整百年未有修谱,诚憾事也!愧对祖先!
我辈至此盛事,当群策群力,集众家之所长,共同完成百年修谱大业!百年前知有祖先,百年后我辈作古,期期无憾矣!
今抛砖引玉,共商家族大计,于家族、于民族、于国家、于社稷、于人类之大幸哉!
标签: